**Vprašanja in odgovori k javnemu razpisu 2020**

**JAVNI RAZPIS ZA IZVAJANJE PROGRAMA IZDAJE IN IZPOSOJE MEDICINSKIH PRIPOMOČKOV ZAVAROVANIM OSEBAM**

**(Sklep Upravnega odbora ZZZS št. 9001-1/2020-DI/18 z dne 28. 1. 2020)**

**Vprašanja in odgovori k javnemu razpisu za izvajanje programa izdaje in izposoje MP zavarovanim osebam**

1. **Vprašanje, z dne 18. 02. 2020**

Prijavljamo se na razpis za dobavitelja medicinskih pripomočkov kot optika. Pri prilogah ki jih zahtevate ter so označene od 1 do 7 nas zanima katere priloge kot optika vam moramo priložiti.

**Odgovor, z dne 18. 02. 2020**

Priloge, označene od 1 do 7, niso del ponudbene dokumentacije. V ponudbi je potrebno posredovati dokumentacijo v skladu s 3. točko (Ponudbena dokumentacija) poglavja VIII (Navodila za pripravo ponudbe) razpisne dokumentacije.

1. **Vprašanje, z dne 19. 02. 2020**

Kakšen mora biti naslov sporočila za pošiljanje podatkov o artiklih, če se stranka prvič prijavlja na razpis? Ali je dovolj IART0?

**Odgovor, z dne 19. 02. 2020**

V skladu s 3. točko (Ponudbena dokumentacija) poglavja VIII (Navodila za pripravo ponudbe) razpisne dokumentacije, se podatki o artiklih posredujejo na CD-ROM-u, DVD-ju ali USB ključu.

1. **Vprašanje, z dne 26. 02. 2020**

Prvič se prijavljam na razpis. Na kakšen način lahko oddam seznam MTP, ki jih bom prodajal? Ali lahko to naredim v Excel tabeli, kot je bilo to pred dvema letoma (prilagam tabelo), ali pa je morda na voljo nova različica tabele?

**Odgovor, z dne 26. 02. 2020**

V skladu s 3. točko (Ponudbena dokumentacija) poglavja VIII (Navodila za pripravo ponudbe) razpisne dokumentacije, podatki o artiklih morajo biti v strukturi, ki je opredeljena v Prilogi št. 2 "Vsebinska in tehnična navodila za posredovanje podatkov o pripomočkih (artiklih) v elektronski obliki. V omenjenem dokumentu je napisano, da se **podatki pošiljajo na ZZZS v obliki XML dokumentov.** Ponudniki so podatke o artiklih v Excel-u pošiljali le v prvem razpisu leta 2009.

1. **Vprašanje, z dne 27. 02. 2020**

Smo vaši pogodbeni partnerji in nas zanima kako prijavimo dodatne artikle, saj je navedeno, da na razpisu lahko sodelujejo le ponudniki, ki niso pogodbeni partnerji. Ali moramo vseeno oddati razpisno dokumentacijo za željene artikle ?

**Odgovor, z dne 27. 02. 2020**

Tako kot ste napisali, v skladu s Poglavjem II. razpisne dokumentacije, na tem razpisu lahko sodelujejo le ponudniki, ki še niso pogodbeni partnerji ZZZS za dejavnost, ki je predmet tega razpisa. Ker ste pogodbeni partner ZZZS od leta 2011, nove artikle lahko prijavite v skladu z navodili na naši spletni strani, na naslednji povezavi:

<https://www.zzzs.si/ZZZS/info/egradiva.nsf/o/714F6B0292EB572EC1257D8D002C1984?OpenDocument>